ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιανουαρίου 1994 περί των όρων υγειονομικού ελέγχου και κτηνιατρικής πιστοποίησης που απαιτούνται για την εισαγωγή προϊόντων με βάση το κρέας από το Μπαχρέιν και περί τροποποιήσεως των αποφάσεων 79/542/ΕΟΚ του Συμβουλίου και 91/449/ΕΟΚ της Επιτροπής (Κείμενο που παρουσιάζει ενδιαφέρον για τον ΕΟΧ) (94/59/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και των προβλημάτων κτηνιατρικής επιθεώρησης κατά τις εισαγωγές νωπών κρεάτων ή προϊόντων με βάση το κρέας βοοειδών, αιγοπροβάτων και χοιροειδών προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), κια ιδίως τα άρθρα 21α και 22,

Εκτιμώντας:

ότι με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 93/507/ΕΟΚ της Επιτροπής (4), έχει καταρτιστεί κατάλογος των τρίτων χωρών από τις οποίες τα κράτη μέλη επιτρέπουν την εισαγωγή ζωντανών βοοειδών, αιγοπροβάτων, χοιροειδών και ιπποειδών, καθώς επίσης και νωπών κρεάτων και προϊόντων με βάση το κρέας των ειδών αυτών-

ότι με την απόφαση 91/449/ΕΟΚ της Επιτροπής (5), όπως τροποποιήθηκε τελευταία από την απόφαση 93/504/ΕΟΚ (6), έχουν καθοριστεί τα υποδείγματα των υγειονομικών πιστοποιητικών που απαιτούνται κατά την εισαγωγή προϊόντων με βάση το κρέας προελεύσεως τρίτων χωρών-

ότι, από την κτηνιατρική αποστολή που διενήργησε η Επιτροπή στο Μπαχρέιν διαπιστώθηκε ότι, παρά την επικρατούσα υγειονομική κατάσταση, η χώρα αυτή διαθέτει κτηνιατρικές υπηρεσίες που είναι επαρκώς διαρθρωμένες και οργανωμένες- ότι η παραγωγή ορισμένων προϊόντων με βάση το κρέας, τα οποία υφίστανται θερμική επεξεργασία με σκοπό την εξαγωγή τους προς την Κοινότητα, πρόκειται να εποπτεύεται από επίσημο κτηνίατρο που ορίζεται από το τμήμα των κτηνιατρικών υπηρεσιών-

ότι οι όροι υγειονομικού ελέγχου και η κτηνιατρική πιστοποίηση πρέπει να προσαρμοστούν σύμφωνα με την υγειονομική κατάσταση που επικρατεί στο Μπαχρέιν-

ότι έχουν δοθεί εγγυήσεις σχετικά με το γεγονός ότι το νωπό κρέας που πρόκειται να υποστεί επεξεργασία στο Μπαχρέιν προέρχεται από μονάδες εγκεκριμένες σύμφωνα με τις διατάξεις της οδηγίας 72/462/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη επιτρέπουν την εισαγωγή από το Μπαχρέιν προϊόντων με βάση το κρέας, τα οποία έχουν υποστεί:

- είτε θερμική επεξεργασία σε ερμητικά σφραγισμένο δοχείο μέχρι τιμής Fo3 ή ανώτερη

- είτε θερμική επεξεργασία του κέντρου μάζας σε θερμοκρασία τουλάχιστον 80 oC.

2. Τα κράτη μέλη δεν επιτρέπουν την εισαγωγή από το Μπαχρέιν προϊόντων με βάση το κρέας εκτός εκείνων που αναφέρονται στην παράγραφο 1.

Άρθρο 2

Στο τμήμα 1 του παραρτήματος της απόφασης 79/542/ΕΟΚ, παρεμβάλλεται η ακόλουθη σειρά σύμφωνα με την αλφαβητική σειρά του κώδικα ISO:

"" ID="1">"BH> ID="2">Μπαχρέιν> ID="3">ο> ID="4">ο> ID="5">ο> ID="6">ο> ID="7">ο> ID="8">ο> ID="9">ο> ID="10">ο> ID="11">ο> ID="12">ο> ID="14">(3) (4)> ID="16">ο> ID="17">BH "">

Άρθρο 3

Η απόφαση 91/449/ΕΟΚ τροποποιείται ως εξής: 1. Στο παράρτημα Β τμήμα ΙΙ, ο κατάλογος των χωρών που επιτρέπεται να χρησιμοποιούν το υπόδειγμα του υγειονομικού πιστοποιητικού συμπληρώνεται ως εξής: "Μπαχρέιν". 2. Στο παράρτημα Γ τμήμα ΙΙ, ο κατάλογος των χωρών που επιτρέπεται να χρησιμοποιούν το υπόδειγμα του υγειονομικού πιστοποιητικού συμπληρώνεται ως εξής: "Μπαχρέιν".

Άρθρο 4

Η παρούσα απόφαση απευθύνεται στα κράτη μέλη.Βρυξέλλες, 26 Ιανουαρίου 1994. Για την Επιτροπή Rene STEICHEN Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 173 της 27. 6. 1992, σ. 13.

(3) ΕΕ αριθ. L 146 της 14. 6. 1979, σ. 15.

(4) ΕΕ αριθ. L 237 της 22. 9. 1993, σ. 36.

(5) ΕΕ αριθ. L 240 της 29. 8. 1991, σ. 28.

(6) ΕΕ αριθ. L 236 της 21. 9. 1993, σ. 16.